સિવિલમાં બિનવારસી મૃતદેહોનો નિકાલ કરવાનો કોન્ટ્રાક્ટ ધરાવતા ગોપાલ સોલંકીએ જે બિનવારસી મુસ્લિમોની લાશ આપી હતી તેની દફનવિધિ હસન અહેમદ હસન શેખે કરી હતી. એક બિનવારસી લાશ દફન કરવા પાછળ રૂ. 3700નો ખર્ચ થતો હોવાથી વર્ષ 2015માં 40 બિનવારસી લાશ દફન કરાઈ હતી, જે પેટે રૂ. 1.50 લાખ ખર્ચ થયો હતો જ્યારે આ વર્ષે એપ્રિલ અને મે, બે મહિનામાં 23 લાશ લવાઈ હતી. સિવિલમાં મૃતદેહોને નવડાવવાની કોઈ વ્યવસ્થા ન હોવાથી કબ્રસ્તાનમાં લવાયા બાદ નવડાવીને દફનવિધિ કરાતી હતી જ્યારે શુક્રવારે જે ચારેય મૃતદેહ લવાયા તેમને સિવિલમાં નવડાવીને લાવ્યા હોવાનું હસને કહેતાં શંકા પ્રબળ બની હતી.